ডিভোর্সের মামলায় স্ত্রীর কাছে খোরপোশ পেতে পারেন স্বামীও

নয়াদিল্লি: ডিভোর্সের (Divorce) ঘটনায় খোরপোশ (maintenance) পেতে পারেন স্বামীও (Husband)। বর্তমান সময়ে বিবাহ বিচ্ছেদের প্রবণতা বেড়েছে। বিচ্ছেদের পর, স্বামীর থেকে খোরপোশ আদায় করাও একটি আইনি প্রক্রিয়া।

অনেক সময় এমন ঘটনা দেখা গেছে, যেখানে একজন স্ত্রী, আইনের অপব্যবহার করে মোটা অঙ্কের খোরপোশ আদায় করেছেন। তবে ডিভোর্সের ঘটনায় স্বামীরও খোরপোশ চাওয়ার অধিকার আছে বলে জানিয়েছেন আইনজীবী অনন্ত মালিক (Lawyer Anant Malik)।

এক জনপ্রিয় সংবাদমাধ্যমকে দেওয়া এক সাক্ষাৎকারে আইনজীবী মালিক জানিয়েছেন, স্ত্রীর কাছ থেকে ভরণপোষণ টাকা পেতে পারেন স্বামীও। এমনটাই বিধি রয়েছে ভারতের হিন্দু ম্যারেজ অ্যাক্ট আইনে।

আরও পড়ুন: মন খারাপ কেজরিওয়ালের, নাচলেন অতিশী

হিন্দু ম্যারেজ অ্যাক্টের (Hindu Marriage Act) ২৪ নম্বর ধারা অনুযায়ী, স্ত্রীয়ের কাছ থেকে মামলা লড়ার খরচ পেতে পারেন স্বামী। এই একই আইনের ২৫ নং ধারা অনুযায়ী, স্থায়ী ভাবেই স্ত্রীয়ের কাছ থেকে খোরপোশ পাওয়ার অধিকারী হন স্বামী।’

কোন ক্ষেত্রে স্বামী এই খোরপোশ চাইতে পারেন-

আইন অনুযায়ী, যদি কোনও স্বামীর যথাযথ আয় না থাকে, সে যদি কর্মহীন হয়। স্ত্রী উপার্জনকারী, ভালো আয় রোজগার করেন, তাহলে সেক্ষেত্রে স্ত্রীর থেকে খোরপোশ পেতে পারেন স্বামী। অবশ্য় যদি কোনও বিবাহ-বিচ্ছেদ দুই জনের মতানুসারে হয়। কিংবা দুই পক্ষের কেউই খোরপোশের পথে না এগোয়। তখন এই বিধি লাগু হয় না।

দেখুন উন্য খবর: